CHG ครึ่งปีหลังโตเด่น โบรกฯแนะซื้อราคาLaggardเป้า2.7บ.
CHG ครึ่งปีหลังโตเด่น โบรกฯแนะซื้อราคายัง Laggard เป้า 2.7 บ.
22 ก.ย. 2560

บล.บัวหลวง ระบุในบทวิเคราะห์วันนี้(22 ก.ย.) ว่า บริษัท โรงพยาบาลจุฬารัตน์ จำกัด (มหาชน) หรือ CHG เป็นหนึ่งในผู้ที่ได้รับประโยชน์สูงสุดจากอัตราการจ่ายเงินประกันสังคมใหม่ ซึ่งจะเป็นตัวหนุนกำไรในครึ่งหลังปีนี้ หลังจากกำไรในครึ่งปีแรกที่ทำได้เพียงทรงตัว เทียบช่วงเดียวกันของปีก่อน
โดยประเมินว่ากำไรในครึ่งหลังปีนี้จะพลิกกลับมาเติบโต เทียบช่วงเดียวกันของปีก่อน ได้อีกครั้งราว 12% และ 20% HoH ซึ่งเป็นเหมือนกับภาพที่เกิดขึ้นในปีที่แล้ว หลังจากผลประกอบการช่วง ม.ค.-มิ.ย. ออกมาไม่ดี  แต่มีการฟื้นตัวในก.ค.-ธ.ค.
ทั้งนี้แม้ว่าราคาหุ้นจะมีการรีบาวด์ขึ้นมาจากจุดต่ำสุดที่ 2.22 บาท ราคาหุ้นยังคง Laggard ซึ่งราคาปรับตัวลดลง 10% YTD ทั้งๆที่คาดกำไรเติบโต 6% ในปี 60 ยังคงคำแนะนำซื้อราคาเป้าหมาย 2.70 บาท (ราคาเป้าหมายเบื้องต้นปี 2018 ที่ 2.9 บาท)